CELEX: 32007R1157
Language: bg
Date: 2007-10-03 00:00:00
Title: Регламент (ЕО) № 1157/2007 на Комисията от 3 октомври 2007 година за одобряване на изменения, които не са незначителни, в спецификацията на наименование, вписано в Регистъра на защитените наименования за произход и на защитените географски указания (Sierra Mágina (ЗНП))

4.10.2007   
            
            
               BG
            
            
               Официален вестник на Европейския съюз
            
            
               L 258/15
            
         
      РЕГЛАМЕНТ (ЕО) № 1157/2007 НА КОМИСИЯТА
   
   от 3 октомври 2007 година
   за одобряване на изменения, които не са незначителни, в спецификацията на наименование, вписано в Регистъра на защитените наименования за произход и на защитените географски указания (Sierra Mágina (ЗНП))
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:
   
               (1)
            
            
               В съответствие с член 9, параграф 1, първа алинея и при прилагане на член 17, параграф 2 от Регламент (ЕО) № 510/2006 Комисията разгледа заявката на Испания за одобряване на промяна на елементите на спецификацията на защитеното наименование за произход „Sierra Mágina“, регистрирано по силата на Регламент (ЕО) № 2400/96 на Комисията (2), изменен с Регламент (ЕО) № 2107/1999 (3).
            
         
               (2)
            
            
               Тъй като по смисъла на член 9 от Регламент (ЕО) № 510/2006 въпросната промяна не е минимална, Комисията публикува в Официален вестник на Европейския съюз
                   (4) заявката за промяна в съответствие с член 6, параграф 2, първа алинея от посочения регламент. Комисията не получи нито едно възражение и следователно, по силата на член 7 от Регламент (ЕО) № 510/2006, промяната следва да бъде одобрена,
            
         ПРИЕ НАСТОЯЩИЯ РЕГЛАМЕНТ:
   Член 1
   Промяната в спецификацията, публикувана в Официален вестник на Европейския съюз, относно наименованието, посочено в приложението към настоящия регламент, е одобрена.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 октомври 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 93, 31.3.2006 г., стр. 12. Регламент, изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      (2)  ОВ L 327, 18.12.1996 г., стр. 11. Регламент, последно изменен с Регламент (ЕО) № 417/2006 (ОВ L 72, 11.3.2006 г., стр. 8).
   
      (3)  ОВ L 258, 5.10.1999 г., стр. 3.
   
      (4)  ОВ C 332, 30.12.2006 г., стр. 4.
   
      ПРИЛОЖЕНИЕ
      Земеделски продукти, предназначени за консумация от човека, посочени в приложение I към Договора:
      
                  Клас 1.5.
               
               
                  Масла и мазнини (масло, маргарин, растителни мазнини и др.)
               
            ИСПАНИЯ
      Sierra Mágina (ЗНП)